title: Provedbena uredba Komisije (EU) 2018/1295 оd 26. rujna 2018. o odobravanju osnovne tvari ulja od luka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP.)

text:
                  27.9.2018

                  HR

                  Službeni list Europske unije

                  L 243/7

         PROVEDBENA UREDBA KOMISIJE (EU) 2018/1295
         оd 26. rujna 2018.
         o odobravanju osnovne tvari ulja od luka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2.,
         budući da:

                     (1)

                     Komisija je 12. prosinca 2016. primila zahtjev od subjekta Bionext, za odobrenje ulja od luka kao osnovne tvari. Navedeni zahtjev kasnije je nadopunjen traženim informacijama iz članka 23. stavka 3. drugog podstavka Uredbe (EZ) 1107/2009.

                     (2)

                     Komisija je od Europske agencije za sigurnost hrane („Agencija”) zatražila znanstvenu pomoć. Agencija je 31. listopada 2017. Komisiji dostavila tehničko izvješće o ulju od luka (2).

                     (3)

                     Komisija je Stalnom odboru za bilje, životinje, hranu i hranu za životinje 25. svibnja 2018. predočila nacrt izvješća (3) o pregledu, a 19. srpnja 2018. nacrt ove Uredbe, te je pripremila njihove završne verzije za sastanak tog odbora održan 20. srpnja 2018.

                     (4)

                     Dokumentacija koju je dostavio podnositelj zahtjeva pokazuje da ulje od luka ispunjava kriterije za prehrambeni proizvod kako je definiran u članku 2. Uredbe (EZ) br. 178/2002 Europskog parlamenta i Vijeća (4). Osim toga, iako se predmetna tvar pretežno ne upotrebljava za zaštitu bilja, ipak je korisna za tu svrhu u sredstvu koje se sastoji od te tvari. Stoga je treba smatrati osnovnom tvari.

                     (5)

                     Provedena ispitivanja pokazala su da se za ulje od luka može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti ulje od luka kao osnovnu tvar.

                     (6)

                     U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, utvrditi određene uvjete za odobrenje koji su iscrpno opisani u Prilogu I. ovoj Uredbi.

                     (7)

                     U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (5).

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobravanje osnovne tvari
            Tvar ulje od luka, kako je navedena u Prilogu I., odobrava se kao osnovna tvar.

            Članak 2.
            Izmjene Provedbene uredbe (EU) br. 540/2011
            Provedbena uredba (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. rujna 2018.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  EFSA (Europska agencija za sigurnost hrane), 2017. Tehničko izvješće o rezultatima savjetovanja s državama članicama i EFSA-om o zahtjevu za odobrenje ulja od luka kao osnovne tvari za uporabu u sredstvima za zaštitu bilja kao repelent. EFSA, povezana publikacija 2017.: EN-1315. (36 str.) doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

            (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Posebne odredbe

                        Ulje od luka
                        CAS br.: 8002-72-0

                        Nije primjenjivo

                        Prehrambena kvaliteta

                        17. listopada 2018.

                        Ulje od luka mora se upotrebljavati u skladu s posebnim uvjetima navedenima u zaključcima izvješća o pregledu za ulje od luka (SANTE/10615/2018), a posebno njegovim dodacima I. i II.

               (1)  Dodatni podaci o identifikaciji i specifikaciji te načinu uporabe osnovne tvari navedeni su u izvješću o pregledu.

            PRILOG II.
            U dijelu C Priloga Provedbenoj uredbi (EU) br. 540/2011 dodaje se sljedeći unos:

                           Broj

                           Uobičajeni naziv, identifikacijski brojevi

                           Kemijski naziv prema IUPAC-u

                           Čistoća (1)

                           Datum odobrenja

                           Posebne odredbe

                           „20.

                           Ulje od luka
                           CAS br.: 8002-72-0

                           Nije primjenjivo

                           Prehrambena kvaliteta

                           17. listopada 2018.

                           Ulje od luka mora se upotrebljavati u skladu s posebnim uvjetima navedenima u zaključcima izvješća o pregledu za ulje od luka (SANTE/10615/2018), a posebno njegovim dodacima I. i II.”

               (1)  Dodatni podaci o identifikaciji i specifikaciji te načinu uporabe osnove tvari navedeni su u izvješću o pregledu.


title: Provedbena uredba Komisije (EU) 2018/1517 оd 11. listopada 2018. o utvrđivanju detaljnih pravila za provedbu određenih odredbi Uredbe Vijeća (EU) 2018/581 o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove

text:
                  12.10.2018

                  HR

                  Službeni list Europske unije

                  L 256/58

         PROVEDBENA UREDBA KOMISIJE (EU) 2018/1517
         оd 11. listopada 2018.
         o utvrđivanju detaljnih pravila za provedbu određenih odredbi Uredbe Vijeća (EU) 2018/581 o privremenoj suspenziji autonomnih carina iz Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove
         EUROPSKA KOMISIJA,
         uzimajući u obzir Ugovor o funkcioniranju Europske unije (UFEU),
         Uzimajući u obzir Uredbu Vijeća (EU) 2018/581 od 16. travnja 2018. o privremenoj suspenziji autonomnih carina Zajedničke carinske tarife za određenu robu vrste koja je namijenjena ugradnji u zrakoplove ili uporabi za zrakoplove (1), a posebno njezin članak 1. stavke 1. i 2. te članak 2. stavke 1. i 2.,
         budući da:

                     (1)

                     Suspenzija carina utvrđenih u Uredbi (EU) 2018/581 primjenjuje se samo na određenu robu koja je namijenjena ugradnji u zrakoplove ili uporabi za zrakoplove i njihove dijelove. Komisija je dužna sastaviti popis tih proizvoda upućivanjem na njihove oznake kombinirane nomenklature.

                     (2)

                     Kako bi se za određenu robu odobrila primjena suspenzija autonomnih carina zajedničke carinske tarife utvrđenih u Uredbi (EU) 2018/581, nužno je prethodno carinskim tijelima dostaviti određeni certifikat tipa poput EASA Obrasca 1 potvrde o ovlaštenom vraćanju u uporabu koji izdaje Europska agencija za sigurnost zračnog prometa (EASA) ili drugu jednakovrijednu potvrdu. EASA je sklopila bilateralne sporazume o sigurnosti zračnog prometa ili tehničke radne dogovore s određenim trećim zemljama koje izdaju takve vrste potvrda. Stoga je primjereno potvrde koje izdaju te zemlje smatrati jednakovrijednima EASA Obrascu 1.

                     (3)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            U Prilogu I. ovoj Uredbi utvrđen je popis tarifnih brojeva, podbrojeva i oznaka kombinirane nomenklature, kako su navedeni u Prilogu I. Uredbi Vijeća (EEZ) br. 2658/87 (2), u odnosu na robu za koju se primjenjuje suspenzija carina iz članka 1. stavka 1. Uredbe (EU) 2018/581.

            Članak 2.
            U Prilogu II. ovoj Uredbi utvrđen je popis potvrda koje se smatraju jednakovrijednima potvrdi o ovlaštenom vraćanju u uporabu (EASA Obrazac 1), kako je navedeno u članku 2. stavku 1. Uredbe (EU) 2018/581.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. listopada 2018.

                  Za Komisiju

                  Predsjednik

               Jean-Claude JUNCKER

            (1)  SL L 98, 18.4.2018., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG I.

               Popis tarifnih brojeva, podbrojeva i oznaka kombinirane nomenklature (1)
               kako je navedeno u članku 1.

                        Poglavlje

                        Popis tarifnih brojeva i podbrojeva kombinirane nomenklature

                        HS tarifni brojevi

                        HS podbrojevi

                        Oznake KN

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203  do 3214

                           34

                        3402

                        3403 19 , 3403 99

                           35

                        3506

                           36

                        3601 , 3603  i 3604

                           38

                        3809  do 3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , od 3918  do 3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007  do 4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        Svi tarifni brojevi

                           55

                        Svi tarifni brojevi

                           56

                        Svi tarifni brojevi

                           57

                        Svi tarifni brojevi

                           58

                        Svi tarifni brojevi

                           59

                        Svi tarifni brojevi

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322  do 7326

                           74

                        7407  do 7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603  do 7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        Svi tarifni brojevi

                           82

                        8203  do 8207 , 8210 , 8211

                           83

                        8301 , 8302 , 8303 , 8307  do 8311

                           84

                        8405 , 8407 , 8409 , 8411  do 8414 , 8418 , 8419 , 8421  do 8424 , 8431 , 8443 , 8467 , 8479 , 8481  do 8484  i 8487

                        8406 90 , 8408 90 , 8410 90 , 8415 81  do 8415 90 , 8427 90 , 8455 30 , 8455 90

                           85

                        8501  do 8508 , 8511 , 8512 , 8513 , 8516 , 8518 , 8519 , 8521 , 8522 , 8525  do 8531 , 8535  do 8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , od 9027  do 9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Kako je utvrđeno u Prilogu Provedbenoj uredbi Komisije (EU) 2017/1925 od 12. listopada 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 282, 31.10.2017., str. 1).

            PRILOG II.

               Popis jednakovrijednih potvrda kako je navedeno u članku 2.

                        Zrakoplovno tijelo

                        Potvrda o ovlaštenom vraćanju u uporabu

                        Joint Aviation Authorities (Europe)

                           (Zajedničke zrakoplovne vlasti (Europa))

                        JAA FORM 1

                        Federal Aviation Administration (USA)

                           (Savezna uprava za zrakoplovstvo (SAD))

                        FAA Form 8130-3

                        Transport Canada Civil Aviation

                           (Kanadska uprava za civilno zrakoplovstvo)

                        TCCA FORM ONE
                        TCCA 24-0078

                        National Civil Aviation Agency (Brazil)

                           (Nacionalna agencija za civilno zrakoplovstvo (Brazil))

                        Form F-100-01 (SEGVOO 003)

                        Directorate General of Civil Aviation (Turkey)

                           (Glavna uprava za civilno zrakoplovstvo (Turska))

                        SHGM FORM 1

                        Civil Aviation Safety Authority (Australia)

                           (Uprava za sigurnost civilnog zrakoplovstva (Australija))

                        CASA FORM 1

                        Civil Aviation Authority of Singapore

                           (Singapurska Uprava za civilno zrakoplovstvo)

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau

                           (Japanski Ured za civilno zrakoplovstvo)

                        Form 18

                        Civil Aviation Administration of China

                           (Uprava za civilno zrakoplovstvo Kine)

                        CAAC Form AAC-038

                        Civil Aviation Department (Hong Kong)

                           (Odjel za civilno zrakoplovstvo (Hong Kong))

                        CAD FORM ONE

                        Civil Aviation Authority of Vietnam

                           (Vijetnamska Uprava za civilno zrakoplovstvo)

                        CAAV FORM ONE

                        Directorate General of Civil Aviation (Indonesia)

                           (Glavna uprava za civilno zrakoplovstvo (Indonezija))

                        DAAO Form 21-18

                        Civil Aviation Authority of the Philippines

                           (Filipinska Uprava za civilno zrakoplovstvo)

                        CAAP FORM 1

                        General Authority of Civil Aviation (Saudi Arabia)

                           (Glavna uprava za civilno zrakoplovstvo (Saudijska Arabija))

                        GACA SS&AT _F8130-3

                        General Civil Aviation Authority (United Arab Emirates)

                           (Glavna uprava za civilno zrakoplovstvo (Ujedinjeni Arapski Emirati))

                        AW FORM 1

                        Civil Aviation Authority of New Zealand

                           (Uprava za civilno zrakoplovstvo Novog Zelanda)

                        Statement of compliance with airworthiness requirements

                           (Izjava o usklađenosti sa zahtjevima u pogledu plovidbenosti)

                        CAA FORM 8110-3

                        Federal Air Transport Agency of the Russian Federation

                           (Ruska Savezna agencija za zračni promet)

                        AIRWORTHINESS APPROVAL TAG

                           (OZNAKA ODOBRENJA PLOVIDBENOSTI)

                        Form C-5

                        Moroccan Civil Aviation Authority

                           (Marokanska Uprava za civilno zrakoplovstvo)

                        MCAA Form


title: Provedbena uredba Komisije (EU) 2018/1562 оd 18. listopada 2018. o 292. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

text:
                  18.10.2018

                  HR

                  Službeni list Europske unije

                  LI 261/1

         PROVEDBENA UREDBA KOMISIJE (EU) 2018/1562
         оd 18. listopada 2018.
         o 292. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:

                     (1)

                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom uredbom.

                     (2)

                     Odbor za sankcije Vijeća sigurnosti Ujedinjenih naroda odlučio je 15. listopada 2018. dodati jedan unos na popis osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti.

                     (3)

                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,

               DONIJELA JE OVU UREDBU:

            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. listopada 2018.

                  Za Komisiju,

                  u ime predsjednika,

                  Voditeljica Službe za instrumente vanjske politike

            (1)  SL L 139, 29.5.2002., str. 9.

            PRILOG
            U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:

               „ANJEM CHOUDARY (alias Abu Luqman). Datum rođenja: 18.1.1967. Mjesto rođenja: Welling, London, Ujedinjena Kraljevina. Adresa: Zatvor Frankland, Ujedinjena Kraljevina. Državljanstvo: britansko. Broj putovnice: 516384722 (putovnica Ujedinjene Kraljevine koju je 6.5.2013. izdao Ured za putovnice u Glasgowu, istječe 6.6.2023.). Datum uvrštenja na popis iz članka 7.d stavka 2. točke (i): 15.10.2018.”


title: Provedbena uredba Vijeća (EU) 2018/1605 od 25. listopada 2018. o provedbi Uredbe (EU) 2015/1755 o mjerama ograničavanja s obzirom na stanje u Burundiju

text:
                  26.10.2018

                  HR

                  Službeni list Europske unije

                  L 268/18

         PROVEDBENA UREDBA VIJEĆA (EU) 2018/1605
         od 25. listopada 2018.
         o provedbi Uredbe (EU) 2015/1755 o mjerama ograničavanja s obzirom na stanje u Burundiju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2015/1755 od 1. listopada 2015. o mjerama ograničavanja s obzirom na stanje u Burundiju (1), a posebno njezin članak 13. stavak 4.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 1. listopada 2015. donijelo Uredbu (EU) 2015/1755 o mjerama ograničavanja s obzirom na stanje u Burundiju.

                     (2)

                     Dostupni su dodatni identifikacijski podaci o jednoj fizičkoj osobi.

                     (3)

                     Prilog I. Uredbi (EU) 2015/1755 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) 2015/1755 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. listopada 2018.

                  Za Vijeće

                  Predsjednica

               J. BOGNER-STRAUSS

            (1)  SL L 257, 2.10.2015., str. 1.

            PRILOG
            U Prilogu I. Uredbi (EU) 2015/1755, unos br. 3. pod naslovom „Popis fizičkih i pravnih osoba, subjekata i tijela iz članka 2.” zamjenjuje se sljedećim:

                           Ime i prezime

                           Identifikacijski podaci

                           Razlozi za uvrštenje na popis

                           „3.

                           Mathias/Joseph NIYONZIMA
                           alias KAZUNGU

                           Datum rođenja: 6.3.1956.; 2.1.1967.
                           Mjesto rođenja: Kanyosha Commune, Mubimbi, Bujumbura-Rural Province, Burundi
                           Registracijski broj (SNR): O/00064
                           Burundijsko državljanstvo.
                           Broj putovnice: OP0053090

                           Službenik nacionalne obavještajne službe. Odgovoran je za ometanje potrage za političkim rješenjem u Burundiju, poticanjem na nasilje i djela represije, tijekom prosvjeda koji su započeli 26. travnja 2015. nakon najave predsjedničke kandidature predsjednika Nkurunzize. Odgovoran je za pomaganje pri obuci, koordiniranju i naoružavanju paravojnih skupina Imbonerakure, između ostalog i izvan Burundija, koje su odgovorne za djela nasilja, represiju i teške zlouporabe ljudskih prava u Burundiju.”.